Sahaja Yoga Andorra a la Fira d’Andorra la Vella
2025-10-24 11:00 - 21:00 (Europe/Andorra)
Una trobada amb les arrels, el silenci i la consciència
La Fira d’Andorra la Vella, amb orígens en els antics intercanvis entre ramaders i pagesos, va ser des dels seus inicis molt més que un simple mercat. Era un espai de trobada, d’abastiment i de preparació col·lectiva per a l’hivern, en una època en què les condicions del país feien difícil la mobilitat i la natura dictava el ritme de vida.
Avui, Sahaja Yoga Andorra se suma a aquest esperit ancestral oferint una nova forma d’“abastir-se”: un retorn cap a l’interior, cap a l’equilibri i la pau que habiten dins nostre. Enmig del soroll i les presses del món actual, proposem un espai de silenci, consciència i connexió, on cada persona pot descobrir eines per afrontar el seu propi “hivern” emocional, mental o espiritual.
Igual que la Fira ha sabut evolucionar i consolidar-se com un referent multisectorial del Pirineu, també a Sahaja Yoga entenem el creixement personal com un procés de transformació. El nostre estand no és només un espai informatiu, sinó una invitació oberta a experimentar l’estat de meditació en el moment present, d’una manera senzilla i accessible per a tothom.
✨ Vine a descobrir com la pràctica de Sahaja Yoga pot formar part del teu camí cap
a una vida més plena, arrelada i conscient.
Divendres i Dissabte, de les 11 a les 21 h.
Diumenge, de les 11 a les 19 h.
Inauguració oficial a les 11 h del divendres 24 d’octubre.

Experiència espiritual de meditació immersa en la música
2026-05-20 21:00 - 22:00 | El Centre Cultural “La Llacuna”, C/ Mossèn Cinto Verdaguer, 4 - 6, Andorra la Vella, Andorra
Viu una experiència espiritual única amb Sahaja Yoga, una meditació immersa en la música que et portarà a un estat de pau interior i connexió profunda. Aquest esdeveniment, dedicat a Shri Mataji Nirmala Devi, està obert a tota la família i ofereix una oportunitat especial per descobrir la meditació d’una manera accessible i harmoniosa.
T’esperem el 20 de maig a les 21:00 h a la Sala d’Actes del Centre Cultural La Llacuna, a Andorra la Vella. Entrada lliure.
Vols més informació? Contacta amb el +376 681 977.
